Procesul verbal al şedinţei din data de 20-02-2018
Şedinţa a fost condusă de Manager General  Dr. Grasu Alis. 
S-a verificat predarea fiselor de evaluare a  performantelor profesionale ale personalului SABIF și s-a stabilit ca până vineri 23.02.2018 să se încheie predarea acestora.

D-na Manager General a anunțat că începând cu 1 aprilie se va relua cursul de Trauma, care se va efectua de data aceasta în echipaj complet. Cursul se va ține pentru tot personalul SABIF în Stația Centrală.

S-a analizat situația parcului auto al SABIF. În service-ul SABIF sunt în prezent 8 mașini din care 2 în lucru. Din cele 7 mașini accidentate, până pe 28 februarie vor fi gata 6, rămânând o singură mașina pentru care se așteaptă demararea reparațiilor. În service pentru reparații vor ramane după data de 22 februarie 4 mașini defecte.
D-na Manager General a anunțat că la primărie urmează să se puna în SEAP caietul de sarcini pentru achiziționarea de ambulanțe.

A fost discutată problema bugetului pentru titlul II, care este anul acesta cu 20% mai mic față de anul trecut, în condițiile în care în 2017 a fost cu 20% mai mic decât în 2016.

Până la sedința viitoare, cei care nu au predat raportul de activitate și procesele verbale de control al ambulanțelor pe luna ianuarie, precum și consumul de medicamente și materiale sanitare, trebuie să le predea.

S-au discutat problemele administrative ale substațiilor. 

SABIF  a facut memorii la Ministerul Sanatatii pentru aprobarea  exceptării SAJ si SABIF de la Ordonanta de Urgenta nr. 90/2017 și pentru aprobarea prin memorandum pentru scoaterea la concurs a 500 de posturi pentru ambulanțele din țară, din care 100 posturi pentru SABIF.

Începând cu luna martie, va creste salariul medicilor, conform legii.

Noul RMC este d-l ing. Mihai Lucian. Se va alcătui un nucleu de calitate ce va merge la instruire și care va stabili noile proceduri și modalități de lucru pentru a fi în conformitate cu cerințele standardului ISO.
S-a reamintit obligativitatea unei atitudini corespunzătoare la locul de muncă privind atitudinea față de pacient. 


Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

În finalul şedinţei caietele de control de la microstaţii au fost vizate de Managerul General. 
